Vastuuvalmentajat

* Toteuttaa valmennustoiminnassaan seuran valmennuslinjaa ja seuran juniorivalmennuspäällikön ohjeistuksia
* Toimii yhteistyössä joukkueen valmennustiimiin kuuluvien muiden valmentajien kanssa
* Kauden harjoitusohjelman suunnittelu ja periaatteiden laadinta seuran laatiman rungon mukaisesti
* Laaditun harjoitusohjelman toteuttaminen käytännössä
* Yksittäisten harjoituskertojen suunnittelu
* Joukkueen nimeäminen, peluuttaminen ja pelitaktiikan suunnittelu otteluihin
* Otteluiden ja harjoitusten ohjaaminen
* Kauden toimintasuunnitelman laadinta yhdessä joukkueenjohtajan kanssa.
* Huolehtii, että jokaiselle pelaajalle tulee seuran linjan mukainen määrä pelitapahtumia per kausi
* Osallistuu valmentajille tarkoitettuihin tilaisuuksiin ja koulutuksiin
* Osallistuu joukkueen vanhempainpalavereihin
* Itsensä kehittäminen valmentajana ja kasvattajana

Valmentajat/ohjaajat

* Noudattaa valmennustoiminnassaan seuran valmennuslinjaa ja seuran juniorivalmennuspäällikön ohjeistuksia
* Toimii joukkueen valmennustiimissä yhdessä vastuuvalmentajan ja muiden valmentajien kanssa
* Otteluiden ja harjoitusten ohjaaminen muun valmennustiimin kanssa
* **Tarvittaessa** yksittäisten harjoituskertojen suunnittelu seuran laatiman rungon mukaisesti
* **Tarvittaessa** joukkueen nimeäminen, peluuttaminen ja pelitaktiikan suunnittelu otteluihin
* Osallistuu valmentajille tarkoitettuihin tilaisuuksiin ja koulutukseen ja vanhempainpalavereihin
* Itsensä kehittäminen valmentajana ja kasvattajana.

Joukkueenjohtaja

* Vastaa joukkueen hallinnollisesta toiminnasta ja toiminnan käytännön järjestelyistä
* Johtaa joukkuetta kaikissa muissa kuin valmennuksellisissa asioissa.
* Varaa yhdessä seurasihteerin kanssa harjoitusvuorot
* Ylläpitää joukkueen pelaajalistaa ja yhteystietoja
* Toimii yhteistyössä joukkueen muiden toimihenkilöiden, pelaajien ja vanhempien kanssa sekä toimii joukkueen yhteyshenkilönä seuran puoleen
* Tiedottaa joukkuetta ja vanhempia sekä on ajan tasalla seuran ja joukkueen tapahtumista
* Joukkueen pankkitilin tilinkatseluoikeus. Vastaa joukkueen taloudesta ja budjetin seurannasta yhdessä rahastonhoitajan kanssa
* Laatii toimintasuunnitelman sekä joukkueen kauden budjetin (yhdessä muiden toimihenkilöiden kanssa) sekä toimittaa ne seuralle
* Järjestää vanhempainiltoja, käy pelisääntökeskustelut vanhempien ja toimihenkilöiden kanssa. Palauttaa vanhempien kanssa sovitut pelisäännöt piiriin sähköisellä lomakkeella
* Huolehtii joukkueen kilpailutoiminnan hallinnollisesta organisoinnista ja tarvittavasta informoinnista seurahallinnolle ja piiriin: sarjailmoittautumiset, joukkueen otteluesteellisyydet, ottelusiirrot, turnausilmoittautumiset ja toimittaa pelaajalistat turnausjärjestäjälle, poikkeusluvat, tulosilmoittaminen
* Organisoi joukkueen tapahtumajärjestelyt (turnaukset yms) ja edistää niiden toteuttamista.
* Ostaa viirit.
* Edistää omalta osaltaan uusien pelaajien ja tarvittavien toimihenkilöiden saamista joukkueeseen
* Seuraa aktiivisesti seuran tiedotusta ja osallistuu mahdollisuuksien mukaan seuran joukkueenjohtajapalavereihin sekä muihin seuran tapahtumiin.
* Taso-ohjelman ylläpitäminen (siniset)
* Varmistaa, että kaikilla joukkueen pelaajilla on voimassa oleva pelipassi ja vakuutusturva (siniset)
* Järjestää harjoitusotteluita (siniset ja valkoiset)

Apujojo

* Varmistaa, että kaikilla joukkueen pelaajilla on voimassa oleva pelipassi ja vakuutusturva (valkoiset)
* Taso-ohjelman ylläpitäminen (valkoiset)
* Tulosilmoittaminen (valkoiset)
* Valkoiset peleihin liittyvän informaation jakaminen Nimenhuudossa (otteluohjelmat, turnauskutsut yms).
* Organisoi yhdessä jojon kanssa joukkueen tapahtumajärjestelyt (turnaukset yms) ja edistää niiden toteuttamista
* Jojon avustaminen tarvittaessa myös muissa tehtävissä

Huoltajat

* On paikalla joukkueen peleissä ja turnauksissa sekä tarvittaessa harjoituksissa. **Hankkii itselleen tuuraajan, jos ei itse pääse paikalle.**
* Huolehtii huolto- ja ensiapulaukun asianmukaisesta sisällöstä. Ilmoittaa **viipymättä** mahdolliset puutteet varustevastaavalle ja jojolle.
* Varmistaa, että peleissä ja turnauksissa on mukana riittävä määrä varusteita
* Mahdollisissa loukkaantumistilanteissa osaa perusensiaputaidot ja **toimii nopeasti.**
* Huolehtii pelaajien riittävästä nesteytyksestä. Kuumina päivinä huolehtii peleihin/harjoituksiin vesiämpärin + sienen paikalle
* Osallistuu mahdollisuuksien mukaan huoltajakoulutuksiin (seura/piiri)
* Pallojen täyttö tarvittaessa.
* Huolehtii omalta osaltaan hyvän ryhmähengen luomisesta joukkueessa.

Rahastonhoitaja

* Joukkueen pankkitilin tilinkäyttöoikeus
* Huolehtii joukkueen taloudenhoidosta yhdessä joukkueenjohtajan kanssa
* Huolehtii, että pelaajien kuukausimaksut kertyvät joukkueen tilille
* Tilittää jäsenmaksut seuralle viimeistään eräpäivänä ( 1 x kausi)
* Maksaa joukkueen laskuja
* Pitää joukkueen kirjanpidon ja arkistoi tositteet
* Laatii joukkueen tilinpäätöksen

Varustevastaava:

* Jakaa pelinumerot uusille pelaajille
* Ottaa vastaan pelaajien peliasutilaukset
* Tilaa vaatteet seuran varustetoimittajalta
* Hoitaa vaatteiden painatuksiin liittyvät asiat
* Neuvoo pelaajia ja vanhempia varustehankinnoissa
* Tilaa joukkueen toimihenkilöiden vaatteet
* Tilaa joukkueelle varusteita (pallot, tötsät, liivit yms) tarpeen mukaan.

Buffetvastaava:

* huolehtii pelien ja turnausten buffetin toiminnasta (= buffetin esimies)
* huolehtii, että buffetissa on riittävästi myyjiä joka vuorossa
* laatii vuorolistan halukkaista leipojista, jotka toimittavat paikalle myytävät leivonnaiset
* huolehtii, että buffetista löytyy kaikki tarvikkeet (kahvinkeitin, vedenkeitin, pöydät, grilli+kaasupullo, kertakäyttöastiat yms)
* vastaa buffetin hygieniasta ja kylmäketjun säilymisestä